stanford-oval/wikipedia huggingface dataset:
Shaanxi Y-8
Historia

Kiinan kansantasavallan muodostuttua vuonna 1949 sisällissodan jälkeen maahan perustettiin pian ilmavoimat. Sen kuljetuskalustona oli seuraavan vuosikymmenen ajan sotasaaliina saatuja yhdysvaltalaiskoneita sekä Neuvostoliitosta ostettuja konetyyppejä, jotka eivät soveltuneet kunnolla sota- tai koulutuskäyttöön eivätkä kuljetus- tai katastrofiapulennoille. Niinpä Kiinan puolustuksen kannalta oli tärkeää kehittää uusi keskikokoinen tai suuri kuljetuskone.
Koska sekä sotilas- että siviilikoneiden kysyntä kasvoi, Xi’anin lentokonetehdas ehdotti vuonna 1967 hallitukselle keskiraskaan, keskipitkän matkan kuljetuskoneen suunnittelun aloittamista, mikä oli myös nimetty ilmailualan tärkeäksi tavoitteeksi kolmannessa viisivuotissuunnitelmassa. Määräys koneen suunnitteluun annettiin joulukuussa 1968, ja se sai mallinimen Y-8. Tehdas kokosi alkuvuonna 1969 suunnitteluryhmän, jonka 570 henkilöstä osa tuli muilta lentokonetehtailta ja suunnittelulaitoksilta.
Y-8 perustuu neuvostoliittolaiseen Antonov An-12 -koneeseen. Joidenkin lähteiden mukaan Y-8 on lisenssillä valmistettu An-12, kun taas jotkut väittävät sen olevan Kiinan ja Neuvostoliiton välirikon vuoksi suunniteltu takaisinmallintamalla. Koneen suunnittelussa kesti kaksi vuotta ja neljä kuukautta. Piirrokset, tekniset tiedot ja analyysit valmistuivat helmikuussa 1972, ja osien valmistaminen alkoi pian sen jälkeen. Neuvostoliitossa valmistetuista varaosista rakennetun ensimmäisen prototyypin kokoaminen alkoi kesäkuussa 1972. Se valmistui 10. joulukuuta 1974 ja lensi ensilentonsa 25. joulukuuta. Kapteenina ensilennolla oli Li Jingrui, ja 26-minuuttisen lennon aikana kone nousi 6 000 metriin. Lennon aikana koneen hallintaominaisuudet havaittiin hyviksi ja kaikki järjestelmät toimivat normaalisti.
Ensimmäisten prototyyppien valmistamisen jälkeen Kiinan ilmailuhallinto päätti siirtää Y-8:n tuotannon Shaanxin lentokonetehtaalle. Shaannanissa Shaanxin maakunnan eteläosassa sijaitsevalla tehtaalla oli kokemusta kuljetuskoneiden valmistamisesta 1960-luvun puolivälistä lähtien. Ensimmäinen Y-8, jonka Shaanxin tehdas valmisti Xi’anin avustuksella, lensi ensilentonsa 29. joulukuuta 1975. Y-8 sai hallitukselta luvan sarjatuotannon aloittamiseen 66 koelennon ja sadan lentotunnin jälkeen helmikuussa 1980. Sarjatuotanto alkoi vuonna 1981.
Ensimmäisissä Y-8-koneissa vain ohjaamo, pyrstön tykkiasema ja pieni, 14 hengen matkustamo oli paineistettu. Kokonaan paineistetun version kehittäminen alkoi vuonna 1984 Lockheedin avustamana. Uusi versio, joka sai mallinimen Y-8C, valmistui heinäkuussa 1990 ja lensi ensi kertaa 17. joulukuuta 1990. Sotilaskäyttöön tarkoitettujen mallien lisäksi Shaanxi on 1980-luvun lopulta lähtien kehittänyt Y-8:sta myös siviiliversioita, jotka kuitenkin ovat muunnettavissa pienellä työllä sotilaskäyttöön. Näistä viimeisin, Y-8F-600, lensi ensilentonsa tammikuussa 2005. Sen ovat kehittäneet yhteistyössä Shaanxi, Antonov ja Pratt & Whitney Canada, ja siinä on länsimaiset avioniikat ja moottorit sekä uudelleen suunniteltu runko.
Rakenne

Y-8 on kokometallinen, puolimonokokkirunkoinen, itsekantavalla yläsiivellä varustettu kone. Siinä on sisään vedettävät laskutelineet. Nelipyöräisissä päälaskutelineissä on matalapaineiset renkaat ja levyjarrut. Sen voimalaitteina on (Y-8F-600-versiota lukuun ottamatta) neljä Zhuzhou Wojiang-6 -potkuriturbiinimoottoria, jotka pyörittävät tarpeen mukaan lepuutettavia potkureita. Y-8 kykenee toimimaan myös päällystämättömiltä kiitoteiltä. Ensimmäisissä Y-8-koneissa oli pyrstössä An-12:sta peräisin oleva tykkiasema, jossa oli kaksi 23-millistä tykkiä. Myöhemmistä versioista aseistus on jätetty pois.
Koneen runko on poikkileikkaukseltaan pyöreä. Siipien etureunat ovat taaksepäin kallistetut ja jättöreunat suorat. Moottorit on asennettu siipien alapinnalle. Koneen keula on vanhimmissa malleissa lasinen. Suurin ero An-12:een on keula, joka Y-8:ssa perustuu Xi’an H-6 -pommikoneeseen ja on An-12-konetta terävämpi.
Versiot

Shaanxi Y-8:sta on valmistettu ainakin seuraavia versioita:
Y-8 – Prototyyppien ja ensimmäisten tuotantokoneiden mallimerkintä.
Y-8A – Black Hawk -helikoptereiden kuljetuskone.
Y-8AEW – AWACS-lentokone.
Y-8B – Siviilikäyttöön tarkoitettu rahtikone.
Y-8C – Paranneltu versio, jonka rahtitila on täysin paineistettu.
Y-8CA – Tutkalaitteiden koekäyttöön suunniteltu malli.
Y-8CI – Vientiin tarkoitettu versio.
Y-8D – Vientiin tarkoitettu versio, toimitettiin Bangladeshiin.
Y-8DII – Länsimaisella avioniikalla varustettu paranneltu Y-8D.
Y-8E – WZ-5 -miehittämättömien ilma-alusten kuljetuskone.
Y-8EW – Elektronisen sodankäynnin kone.
Y-8F – Karjankuljetuskone.
Y-8F-100 – Kaupallisille rahtilennoille tarkoitettu uudistetulla avioniikalla varustettu Y-8.
Y-8F-200 – Kokonaan paineistetulla rahtitilalla varustettu Y-8F-100.
Y-8F-400 – Paranneltu versio, jossa vanhempien mallien lasikeulan on korvannut tavallinen keula ja ohjaamomiehistö on kolmihenkinen aiemman viiden sijaan.
Y-8F-600 – Shaanxin, Antonovin ja Pratt & Whitney Canadan yhdessä kehittämä malli, jossa on uudelleen suunniteltu runko sekä länsimaiset avioniikat ja moottorit.
Y-8GX1 – Elektronisen sodankäynnin kone.
Y-8GX2 – Elektronisen tiedustelun kone.
Y-8GX3 – Viestien välitykseen käytettävä kone.
Y-8GX4 – Elektronisen sodankäynnin kone.
Y-8GX7 – Elektronisen sodankäynnin kone, käytetään psykologiseen sodankäyntiin ja erityisesti propagandan levittämiseen.
Y-8H – Ilmavalvontakone.
Y-8J – Merivalvontaan ja laivantorjuntaohjusten opastamiseen suunniteltu versio, jossa on brittiläinen Skymaster-tutka.
Y-8MPA – Merivalvontaan sekä etsintä- ja pelastustehtäviin käytettävä pitkän matkan versio, myös Y-8MP.
Y-8X – Merivalvonta- ja tiedustelukone.
KJ-200 ”Balance Beam” – AWACS-lentokone.
Käyttäjät

Vuoden 2016 lopussa Y-8-koneita oli käytössä 142, niistä pääosa Kiinassa.
Kiina
China Postal Airlines (3)
Kansan vapautusarmeijan ilmavoimat (84)
Kansan vapautusarmeijan laivasto (33)
Kansan vapautusarmeijan maavoimat (2)
Myanmar
Myanmarin ilmavoimat (6)
Pakistan
Pakistanin ilmavoimat (4)
Tansania
Tansanian ilmavoimat (2)
Venezuela
Venezuelan ilmavoimat (8)
Onnettomuudet

Kahdeksan Y-8-koneen tiedetään tuhoutuneen onnettomuuksissa, alasampumisissa ja muissa tapahtumissa.
| Päivämäärä | Paikka | Lentoyhtiö | Versio | Rekisteri | Uhrit/ Koneessa olleet | Lyhyt kuvaus | Viite |
| --- | --- | --- | --- | --- | --- | --- | --- |
| 19920705 5.7.1992 |  Iyakachchi | Sri Lankan ilmavoimat | Y-8D | CR872 | 019 19/19 | Tamilikapinalliset ampuivat koneen alas. |  |
| 19951118 18.11.1995 |  Jaffna | Sri Lankan ilmavoimat | Y-8D | CR871 | 005 5/6 | Tamilikapinalliset ampuivat Helitoursin operoiman koneen alas. |  |
| 20010104 4.1.2001 |  Zhengzhou | Kansan vapautusarmeijan ilmavoimat | Y-8 | 31242 | 014 8+6/8 | Kaksi Y-8-konetta syöksyi 4. tammikuuta 2001 maahan lähestyessään Zhengzhoun lentotukikohtaa. Toinen kone osui taloon, jossa kuoli kuusi ihmistä. Virallisten raporttien mukaan syynä molempiin onnettomuuksiin oli koneiden pyrstöjen jäätyminen, kun taas joidenkin lähteiden mukaan koneet törmäsivät toisiinsa. |  |
| 20010104 4.1.2001 |  Zhengzhou | Kansan vapautusarmeijan ilmavoimat | Y-8 | 31243 | 008 8/8 | Kaksi Y-8-konetta syöksyi 4. tammikuuta 2001 maahan lähestyessään Zhengzhoun lentotukikohtaa. Toinen kone osui taloon, jossa kuoli kuusi ihmistä. Virallisten raporttien mukaan syynä molempiin onnettomuuksiin oli koneiden pyrstöjen jäätyminen, kun taas joidenkin lähteiden mukaan koneet törmäsivät toisiinsa. |  |
| 20020815 15.8.2002 |  Kadjudua Watta | Sri Lankan ilmavoimat | Y-8B | CR873 | 005 5/5 | Moottorin vaihdon jälkeisellä koelennolla vanhempi moottori syttyi tuleen ja irtosi koneesta. Miehistö menetti koneen hallinnan, ja se syöksyi pellolle. |  |
| 20060603 3.6.2006 |  Yaocun | Kansan vapautusarmeijan ilmavoimat | KJ-200 | tuntematon | 040 40/40 | Ylikuormattu kone joutui jäätäviin oloihin, sakkasi, joutui syöksykierteeseen ja syöksyi maahan. |  |
| 20170607 7.6.2017 |  Dawei | Myanmarin ilmavoimat | Y-8F-200W | 5820 | 122 122/122 | Sakkasi jäätävissä olosuhteissa sivutuulen äkillisesti voimistuttua, joutui syöksykierteeseen ja syöksyi mereen. |  |
| 20180129 29.1.2018 |  Zhengchang | Kansan vapautusarmeijan ilmavoimat | Y-8GX-3 | 30513 | 012 12/12 | Syöksyi maahan. |  |
Tekniset tiedot (Y-8F-600)

Lähde: Global Security, Sinodefence.com
Yleiset ominaisuudet
Miehistö: 3
Matkustajat: 130 (tai 96 sotilasta varusteineen)
Pituus: &&&&&&&&&&&&&036.098000036,98 m
Kärkiväli: &&&&&&&&&&&&&038.&&&&0038,00 m
Korkeus: &&&&&&&&&&&&&011.060000011,6 m
Tyhjäpaino: &&&&&&&&&&035488.&&&&0035 488 kg
Suurin lentoonlähtöpaino: &&&&&&&&&&065000.&&&&0065 000 kg
Hyötykuorma: &&&&&&&&&&020000.&&&&0020 000 kg
Polttoainekuorma: 19 000 kg
Rahtitilan minimimitat: pituus 16,2 m, leveys 3,2 m, korkeus 2,35 m
Rahtitilan tilavuus: 155 m3
Voimalaite: &&&&&&&&&&&&&&04.&&&&004 × Pratt & Whitney Canada PW150B -potkuriturbiinia; &&&&&&&&&&&03781.&&&&003 781 kW (&&&&&&&&&&&05071.&&&&005 071 hv) per moottori
Potkuri: kuusilapainen Dowty R408, halkaisija &&&&&&&&&&&&&&04.01100004,11 m
Suoritusarvot
Suurin nopeus: &&&&&&&&&&&&0662.&&&&00662 km/h
Matkalentonopeus: 0Virhe lausekkeessa: tunnistamaton välimerkki ”–”..0Virhe lausekkeessa: tunnistamaton välimerkki ”–”.550–600 km/h
Lentomatka: &&&&&&&&&&&01700.&&&&001 700 km täydellä kuormalla, 4 800 km täydellä polttoainemäärällä
Lentoaika: 10,5 h
Lakikorkeus: &&&&&&&&&&010300.&&&&0010 300 m
Nousukyky: &&&&&&&&&&&&&010.&&&&0010 m/s merenpinnan tasolla
Matkalentokorkeus: 8 000 m
Kiitotievaatimus: 1 270 m lentoonlähdössä, 1 050 m laskeutuessa
Kansan vapautusarmeijan ilmavoimien KJ-200 ”Balance Beam”.
Sneakin’ Suspicion

| Sneakin' Suspicion Dr>  Feelgood |
| --- | --- | --- |

LP-levyn kansikuva.
Studioalbumin tiedot
 Äänitetty : Rockfield Studios,   Monmouth
 Julkaistu: 1977
 Formaatti: LP
 Tuottaja(t): Bert de Coteaux
 Tyylilaji: Rock
 Kesto: 33.39
 Levy-yhtiö: United Artists Records
Dr. Feelgoodin muut julkaisut
| Stupidity 1976 | Sneakin' Suspicion 1977 | Be Seeing You 1977 |
Sneakin' Suspicion on brittiyhtye Dr. Feelgoodin kolmas studioalbumi vuodelta 1977. Levy on ilmestynyt United Artists Recordsin kustantamana ja sen on tuottanut Bert de Coteaux Monmouthissa Rockfield-studioilla. De Coteaux on yhdysvaltalainen ja toiminut aiemmin soulin parissa.
Yhtyeen kitaristi Wilko Johnson jätti yhtyeen tämän albumin jälkeen. Nimellisenä syynä tähän esitettiin hänen tyytymättömyytensä kappaleen "Lucky Seven" sisällyttämisestä levylle. Wilkon tilalle tuli John Mayo.
Äänittäjänä on ollut Pat Moran ja miksaus on tehty New Yorkissa Media Sound -studioilla. Masteroinnin on tehnyt John Dent Trident-studiolla.
Levykannen suunnittelusta on vastannut Paul Henry ja valokuvat on ottanut Gered Mankowitz. Kansikuvassa on yhtyeen keulahahmo Lee Brilleaux. Naismallin vaatetuksesta on vastannut Liberated Ladies. Kannen on valmistanut Englannissa Robert Stace.
Kappaleet

1. Sneakin' Suspicion (Wilko Johnson) – 3:51
2. Paradise (Wilko Johnson) – 4:06
3. Nothin' Shakin' (But the Leaves on the Trees) – 3:28
4. Time and the Devil (Wilko Johnson) – 3:01
5. Lights Out (S. David / M. Rebennack) – 1:55
1. Lucky Seven (Lew Lewis) – 2:45
2. All My Love (Wilko Johnson) – 3:47
3. You'll Be Mine (Willie Dixon) – 3:14
4. Walking on the Edge (Wilko Johnson) – 3:36
5. Hey Mama, Keep Your Big Mouth Shut (E. McDaniel) – 3:56
Single

Sneakin' Suspicion / "Lights Out" (United Artists UP 36255)
"Lights Out" on versio Jerry Byrnen New Orleans -hitistä.
Muusikot

Dr. Feelgood:
John B. Sparks – basso, taustalaulu
Lee Brilleaux – laulu, slide-kitara, huuliharppu
The Big Figure – rummut, perkussiot, taustalaulu
Wilko Johnson – kitara, laulu
Lisäksi Tim Hinkley soittaa kosketinsoittimia.
Stefan Fölster

Stefan Fölster vuonna 2014.
Stefan Fölster on ruotsalainen taloustieteilijä ja Ruotsin elinkeinoelämän kattojärjestön pääekonomisti. Hän on väitellyt Oxfordin yliopistosta. Fölsterin isovanhemmat olivat rauhannobelisti Alva Myrdal ja yhteiskuntatieteilijä Gunnar Myrdal. Hänen tunnetuin kirjansa on ilmastonmuutosta käsittelevä Maailmanloppu on peruttu.
Aiheesta muualla

Fölster kirjatietokannassa (ruotsiksi)
Soar

| Soar |
| --- | --- |
 Soarjokea Leicesterissä.
Alkulähde:  Hinckley
Laskupaikka:  Trent
Maat:   Yhdistynyt kuningaskunta
Valuma-alue:  1 380 km²
Soar on Trentjoen sivujoki Itä-Midlandsin alueella Englannissa. Se saa alkunsa Hinckleyssä Leicestershiressä ja laskee Trentiin Ratcliffe-on-Soarin lähistöllä Nottinghamshiressä. Joen valuma-alue on 1 380 neliökilometriä, joka on pääasiassa maaseutua. Joki virtaa Leicesterin kaupungin keskustan ja länsiosien läpi. Soarin merkittävin sivujoki on Wreake.
Aiheesta muualla

Wikimedia Commonsissa on kuvia tai muita tiedostoja aiheesta .
Soarjoki Waterscape.com-sivustolla (englanniksi)
Stefan Gimpl

| Mitalit | Mitalit | Mitalit |  |
| --- | --- | --- | --- |
|  Stefan Gimpl vuonna 2009 maailmancupissa. |  Stefan Gimpl vuonna 2009 maailmancupissa. |  Stefan Gimpl vuonna 2009 maailmancupissa. |  |
Maa:  Itävalta
Miesten lumilautailu
| MM-kilpailut  | MM-kilpailut  | MM-kilpailut  |  |
|  Pronssia | Gangwon 2009 | big air |  |
Stefan Gimpl (31. lokakuuta 1979 Leogang, Itävalta) on itävaltalainen lumilautailun ammattilainen. Hänen erikoislajinsa on big air, ja hän on toistaiseksi ainoa joka on voittanut Air & Style -kilpailun kolme kertaa peräkkäin.
Gimpl voitti 2006 ensimmäisen big air -kultamitalinsa, ja seuraavan 2008, jolloin hän voitti kolme kultaa peräkkäin. Hän on voittanut useita big air -mitaleita eri paikoissa järjestetyissä kilpailuissa. Viiteen vuoteen ensimmäisen kerran hän voitti kilpailun Amerikan mantereella Quebecissä.
Gimpl on harrastanut lumilautailua vuodesta 1992. Lumilautailun lisäksi hän harrastaa golfia, tennistä ja valokuvausta.
Aiheesta muualla

Gimpi
Stefan Gimpl takes air style for 3rd time
Stefan Gimpl (Arkistoitu – Internet Archive)
Methodmag.com
Procopius

Procopius (325/326 Kilikia – 27. toukokuuta 366 Traakia) oli usurpaattori eli vallananastaja ja vastakeisari Rooman valtakunnassa keisari Valensin aikana.
Procopius oli sukua keisari Julianus Apostatalle, ja hän toimi keisarin pohjoisen armeijan komentajana Persian-sotaretkellä vuonna 363. Julianus kuitenkin kaatui sotaretkellä ja uudeksi keisariksi tuli Jovianus, joka suhtautui Procopiukseen epäluuloisesti. Niinpä Procopius piiloutui Julianuksen hautajaisten jälkeen ja jatkoi piileskelyään aina seuraavan keisarin, Valensin, hallituskaudelle asti. Syyskuussa 365 hän julistautui Konstantinopolissa keisariksi käyttäen hyväkseen voimakasta Valensin vastaista mielipidettä. Hän sai aluksi laajaa kannatusta, mutta seuraavana vuonna Valens onnistui kukistamaan hänet Nakoleian taistelussa (nykyään Seyitgazi Turkissa). Hänen sukulaisensa Marcellus yritti jatkaa vastakeisarina, mutta hänetkin vangittiin pian ja teloitettiin.
Sisinio González

| 0 | 1 | 2 |
| --- | --- | --- |

Henkilötiedot
Koko nimi: Sisinio González Martínez
Syntymäaika: 22. huhtikuuta 1986 (ikä 38)
Syntymäpaikka: Albacete, Espanja
Pelipaikka: laitalinkki
Pituus: 169 senttimetriä
Seura
Seura: KKS Lech Poznań
Pelinumero: 25
Junioriseurat
 2001–2003: Albacete Valencia
Seurat
| Vuodet | Seura | O (M) |
| 2003–2004 2004–2008 2004–2006 2006–2008 2008–2009 2009–2012 2012–2015 2015 2016- | Valencia B Valencia → Hércules (laina) → Valladolid (laina) Recreativo Valladolid Osasuna Suwon FC Lech Poznań | 10 (2) 0 (0) 69 (2) 76 (6) 28 (1) 77 (8) 58 (0) 17 (0) 0 (0) |
 Seurajoukkueuran tilastot kattavat vain kansalliset sarjat, päivitetty 8. tammikuuta 2016.
Sisinio González Martínez eli Sisi (s. 22. huhtikuuta 1986, Albacete, Espanja) on espanjalainen jalkapalloilija. Hän edustaa Puolan Ekstraklasassa pelaavaa Lech Poznańia ja on pelipaikaltaan vasen laitalinkki.
Seurajoukkueura

Sisi siirtyi 15-vuotiaana Valencian junioriakatemiaan kotikaupunkinsa Albacetestä. Sisi pelasi kaudet 2004–2006 lainalla Segunda Divisiónissa pelanneessa Hérculesissa, josta hänet lainattiin kausiksi 2006–2008 samalla sarjatasolla pelanneeseen Valladolidiin. Kauden 2006–2007 päätteeksi Valladolid nousi Espanjan pääsarjaan ja niin hän pääsi tekemään ensiesiintymisensä maan korkeimmalla sarjatasolla.
Heinäkuussa 2008 hän siirtyi kasvattajaseurastaan Recreativoon. Kesken kauden hänellä todettiin olevan hepatiitti A, minkä vuoksi hän joutui olemaan kaksi kuukautta pois pelikentiltä. 4. huhtikuuta 2009 hän teki paluun sairastumisensa jälkeen kotiottelussa Sevillaa vastaan.
24. elokuuta 2009 Recreativon pudottua pääsarjasta Sisi palasi Valladolidiin ja teki joukkueen kanssa kolmivuotisen sopimuksen.
Aiheesta muualla

Sisin tilastot BDFutbol-sivustolla (englanniksi)
Sisin tilastot FIFA:n virallisella sivustolla (Arkistoitu – Internet Archive) (englanniksi)
Osasuna – Primera División
1 Riesgo |
2 Bertrán |
3 Rubén |
4 M. Flaño |
5 Lolo |
6 Echaide |
7 Sola |
8 Masoud |
9 Armenteros |
10 Puñal |
11 Sisi |
12 Llorente |
13 Andrés |
14 Arribas |
15 Oier |
16 Cejudo |
17 Nino |
18 Onwu |
19 Nano |
20 Lamah |
21 Torres |
22 Timor |
23 Loe |
24 Damià |
25 Annan |
26 Elías |
Valmentaja Mendilibar
Espanjan alle 21-vuotiaiden joukkue – Jalkapallon alle 21-vuotiaiden EM-kilpailut 2009
1 Jiménez |
2 Torres |
3 Monreal |
4 J. García |
5 Torrejón |
6 Martínez |
7 Sisi |
8 R. García |
9 Bojan |
10 Jurado |
11 Granero |
12 Azpilicueta |
13 Asenjo |
14 Sánchez |
15 Flores |
16 Marcano |
17 Capel |
18 Suárez |
19 Xisco |
20 Pereira |
21 López |
22 León |
23 Adán |
Valmentaja López Caro
Quinhamel

| Quinhamel |
| --- | --- |
 Quinhamelin pääkadulla.
 Biombon osa-alueet.
 Quinhamel
 Koordinaatit: 11°53′38″N, 15°51′4″W 
Valtio:  Guinea-Bissau
Alue:  Biombon alue
Hallinto:  
 – Asutustyyppi:  kaupunki
 – Hallinnon tyyppi:  osa-alue
Väkiluku (2009):  5 594 (kaupunki) 42 659 (osa-alue)
Infobox OKVirheellinen NIMI-arvo: 
Quinhamel on kaupunki Guinea-Bissaussa. Se sijaitsee Geba- ja Mansoajokien välisellä Bissausaarella 35 kilometriä Bissausta länteen. Kaupunki on Biombon alueen ja Quinhamelin osa-alueen eli sektorin hallinnollinen keskus. Kaupungissa on 5 594 ja osa-alueella 42 659 asukasta (vuonna 2009, väestönlaskenta).
Quinhamelin osa-alueen pinta-ala on 451,0 neliökilometriä. Kaupunkiväestön osuus on 13,1 %.
Sielu

Sielu tarkoittaa ihmisen ja joskus muunkin olennon tajuista, henkisten toimintojen ja ilmiöiden ylläpitäjänä toimivaa aineetonta puolta, joka usein käsitetään itsenäiseksi olioksi ja jonka monissa uskonnoissa ajatellaan lähtevän ruumiista kuolemassa ja jatkavan olemassaoloaan. Näkemystä, jonka mukaan ulkomaailmaa aistiva aineellinen keho ja ulkomaailmasta tietoinen aineeton tajunta tai sielu ovat kaksi eri asiaa, kutsutaan dualismiksi. Sielulla tarkoitetaan myös ihmisen psyykkisten toimintojen ja ilmiöiden kokonaisuutta, varsinkin kuvaannollisessa yhteydessä, ihmisen sisintä olemusta.
Käsitteen historiaa

Raamatun mukaan ihminen on sielusta, ruumiista ja hengestä muodostuva kokonaisuus.
Muinaiskreikkalainen Platon kehitti järjestelmällisen ruumis-sielu-kahtiajaon, jakoi sielun kolmeen osaan ja yritti todistaa sielun kuolemattomuuden (Platonin teoria sielusta). Ruumiin ja sielun erottamisesta tehtiin myös kristillinen oppi, joka vallitsi kristillisten teologien piirissä keskiajalta uudelle ajalle saakka. René Descartes määritteli sielukäsityksen uudestaan 1600-luvulla. Descartes tunnetaan juuri dualismistaan, joka oletti, että sielu ja ruumis ovat erillisiä mutta keskinäisessä vuorovaikutuksessa, sekä itsenäisen, ajattelevan mielen eli sielun olemassaolon todistuksistaan (cogito ergo sum). Tunnettu muoto kartesiolaisuuden kritiikistä nykyajan filosofiassa on Gilbert Rylen teoksessa The Concept of Mind (1949). ”Koneessa olevaa aavetta” arvostelevien mukaan ihminen on ruumiillinen olento eikä aineeton sielu.
Aristoteleen mukaan sielu oli yksinkertaisesti ruumiin eläväksi tekevä muoto, jolla ei ollut ruumiista itsenäistä olemassaoloa. Hänen mukaansa ihmisten lisäksi myös kasveilla ja eläimillä oli alempitasoinen sielu. Jo stoalaisten ja epikurolaisten mukaan sielu oli täysin aineellinen, mutta toisin kuin Aristoteles, he katsoivat sen olevan silti ruumiista erillinen. Suurin osa nykyfilosofeista kieltää aineettoman sielun olemassaolon kokonaan.
Suomalaisten sielu-käsitykset

Suomalaiset ovat alun perin ajatelleet, että ihmisellä on kaksi tai kolme sielua. Henki on pitänyt yllä ihmisen ruumiintoimintoja, itse vastasi tietoisuudesta ja haamu (vaihtoehtoisesti aave, hahmo tai emuu) ihmisen hyvinvoinnista. Hengen nähtiin lähtevän ruumiista ihmisen viimeisen henkäyksen mukana, mutta se ei ollut luonteeltaan persoonallinen olento, vaan eräänlainen elämänvoima. Tajunnan menettäminen on taas eräissä murteissa tulkittu itsensä menettämiseksi. Vielä 1900-luvulla on paikoin uskottu ettei nukkuvaa saisi herättää äkisti, sillä ihmisen sielu, itse, saattaisi olla hänestä kaukana eikä välttämättä ehtisi löytää takaisin. Haamun poistumisen ruumiista on puolestaan katsottu johtavan ihmisen sairastumiseen, tai jos sen nähtiin liikkuvan ihmisen ruumiista irrallisena, ennenaikaiseen kuolemaan.
Kirjallisuutta

Järvilehto, Timo: Missä sielu sijaitsee? Psyykkisen toiminnan hermostollinen perusta.  Oulu:  Pohjoinen, 1987.  ISBN 951-749-180-8.
Aiheesta muualla

Wikimedia Commonsissa on kuvia tai muita tiedostoja aiheesta .
Sitaatteja aiheesta Sielu Wikisitaateissa
Lorenz, Hendrik: Ancient Theories of Soul The Stanford Encyclopedia of Philosophy. The Metaphysics Research Lab. Stanford University. (englanniksi)
Arkkienkeli Mikael punnitsee sielua. Palazzo Carrara, Padova, 1350.
Sielua kannetaan taivaaseen (William Bouguereau).
Quinkana

| Quinkana |
| --- | --- |
 Quinkana timaran kallo
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Crocodylomorpha
Lahko::  Krokotiilieläimet Crocodylia
Heimo::  Krokotiilit Crocodylidae
Alaheimo::  †Mekosuchinae
Suku::  †Quinkana  Molnar, 1981
Lajit
 †Q. babarra  †Q. fortirostrum  †Q. meboldi  †Q. timara 
Katso myös
   Quinkana Wikispeciesissä   Quinkana Commonsissa 
Infobox OKNimi-testi OK: 
Quinkana on sukupuuttoon kuollut krokotiilieläinsuku, joka eli Australiassa noin 24 miljoonaa – 40 000 vuotta sitten.
Quinkana oli muiden krokotiilien tavoin kovien suomujen peitossa. Pienin laji, Quinkana meboldi, kasvoi kaksi metriä pitkäksi ja suurin, Quinkana fortirostrum, viidestä kuuteen metriä pitkäksi.
Quinkana on suurimpia krokotiilieläimiä, joita maapallolla on elänyt. Se saalisti Megalanian tavoin suuriakin saaliita. Nimi ”quinkana” tulee aboriginaalien mytologiasta.
Sorvastenlammi

| Sorvastenlammi |
| --- | --- |
Valtiot:  Suomi
Maakunnat:  Päijät-Häme
Kunnat:  Asikkala
Koordinaatit:  61°15′58″N, 25°50′49″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ruotsalaisen alue (14.14)
Laskuoja:  oja Ruotsalaiseen 
Järvinumero:  14.141.1.032
Mittaustietoja
Pinnankorkeus:  79,7 m  
Pituus:  480 m  
Leveys:  150 m  
Rantaviiva:  1,058 km  
Pinta-ala:  5,166 ha  
Saaria:  ei saaria 
 fiSorvastenlammi 
Sorvastenlammi  on Päijät-Hämeessä Asikkalassa Suivan kylän lähellä sijaitseva lampi.
Maantietoa

Lammen pinta-ala on 5,2 hehtaaria, se on 500 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Ruotsalaisen lähialueeseen (14.141) se kuuluu. Lammen vedenpinnan korkeus on 79,7 metriä mpy.